SARL-NUUS - SONDAG 15 MEI 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. U nuusleser is 
(naam en roepsein), op 145,725 MHz vanuit Pretoria, met herleidings op 7,066 
en 38,695 MHz ESB. (Ander nuuslesers verander soos toepaslik.) 


In die nuus vandag; 

158 KANDIDATE SKRYF HIERDIE WEEK DIE RAE 
NUWE 40 m BAKEN OM NAVIS-TOESTANDE TE TOETS 
ARRISAT SAL LAAT IN JULIE LANSEER WORD 


SLUIT IN PORT ELIZABETH BY ONS AAN BY DIE RTA OP SATERDAG 
4 JUNIE. 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


158 KANDIDATE SKRYF HIERDIE WEEK DIE RAE 


158 Kandidate sal Donderdag hierdie week in 16 verskillende sentra oor die 
land die Radioamateureksamen aflê. Die beste wense van die SARL aan al die 
kandidate en ook dank aan al die klubs wat betrokke was met die aanbied van 
klasse en leiding aan kandidate. 


Die eksamen begin om 19:00 en eindig om 22:00. Kandidate word aanbeveel 
om voor die aanvangstyd by die eksamenlokale op te daag, hulle ID s te toon 
en hulle eksamennommers te kontroleer. Die eksamennommers is te vinde by 
www.sarl.org.za. Kandidate sonder ID s sal nie tot die eksamen toegelaat word 
nie. 


Die raad van die eksaminator en moderators aan kandidate is: “lees elke vraag 
verskeie kere voordat dit beantwoord word, daar is genoeg tyd om al die vrae 
te beantwoord.” 


NUWE 40 m BAKEN OM NAVIS-TOESTANDE TE TOETS 


Op 7 Mei 2011 is n nuwe baken in Bloemfontein aangeskakel om NAVIS- 
toestande vanaf die sentrale Vrystaat te toets. Die baken werk op 7 027 kHz 
met 50 mW uitset in `n dipoolantenna wat 6 meter bo die grond opgestel is. 


Die doel van die nuwe baken is om voortplantingstoestande vanaf die middel 
van Suid-Afrika te toets. Die antenna wat gebruik word is opgestel vir NAVIS- 


toestande. NAVIS is die akroniem vir “Near Vertical Incidence Skywave”. Dit is 
voortplantingsmetode deur radiogolwe wat bruikbare seine, gewoonlik vanaf 50 
tot 650 km verskaf, dus tussen die afstande gewoonlik gedek deur grondgolwe 
en luggolwe respektiewelik. Die radiogolwe beweeg opwaarts in die ionosfeer 
in, vanwaar hulle teruggekaats word en kan in 'n sirkelvormige gebied tot 650 
km vanaf die sender ontvang word. Indien die frekwensie te hoog is, gebeur 
terugkaatsing nie en indien te laag verminder absorpsie die seinsterkte. Die 
bruikbare frekwensies vir NAVIS 1ê tussen 1,8 en 15 MHr. 


Die baken send die volgende boodskap in 'n nie-eindige lus in GG teen 5 wpm: 
“VVV DE ZSABOT/B KG30BV”. Die bakenposisie is KG30BV. 


Die baken en sagteware is deur Jan, ZS4JAN, ontwerp en gebou. Verslae kan 
gestuur word aan wirelesscomms@vodamail.co.za. 


ARRISAT SAL LAAT IN JULIE LANSEER WORD 


Die ruimtevaarders in die Internasionale Ruimtestasie het berig dat hulle die 
satelliet geaktiveer het en bevestig dat hulle die sein op die amateurradio aan 
boord van die IRS ontvang het. Aangesien die battery amper ontlaai was van 
sy oorspronklike lading, het hulle die satelliet afgeskakel nadat dit vir 6 uur in 
gebruik was, om oorontlading te vermy. Die battery is uit die satelliet verwyder 
en afsonderlik volgens normale hanteringsprosedures gebêre. 


RSC-Energia berig dat hul plan is om die battery sowat drie weke voor die 
ontplooiing te herlaai. Dit sal die ruimtevaarders kans gee om die batterye weer 
te installeer en die satelliet te toets om seker te maak dat dit reg funksioneer. 
Die ontplooiing word vir laat Julie vanjaar beplan. 


Vind meer uit oor ARRISAT en hoe dit die lewens van jongmense by die SA 
AMSAT Ruimtesimposium, wat volgende Saterdag 21 Mei gehou word, kan 
verryk. Kry besonderhede en `n registrasievorm op www.amsatsa.org.za. 


SLUIT IN PORT ELIZABETH BY DIE RTA OP SATERDAG 4 JUNIE BY 
ONS AAN. 


Die volgende Radiotegnologie-in-Aksie-Simposium sal in samewerking met 
PEARS in Port Elizabeth by die Nelson Mandela Metropolitaanse Universiteit 
gehou word. Dit kos R50 vir SARL-lede en R70 vir nie-lede. Die fooi sluit 
verversings en `n ligte middagete asook inskrywings vir gelukstrekkings, wat op 
verskeie tye gedurende die simposium gehou sal word, in. 


U kan aanlyn bespreek of by die deur betaal. Besoek www.sarl.org.za en gaan 
na RTYA op die linkerhandse lys vir voorafbespreking en `n volle program. 


NOMINASIES VIR MSN SE RADIOAMATEUR VAN DIE JAAR TOEKEN- 
NINGS SLUIT GOU 


U het nog 'n paar dae om iemand te nomineer vir die Nokia Siemens Netwerke 
se Radioamateur van die Jaar Toekennings. Daar is drie kategorieë: 


Garth Milne Tegniese Innovasietoekenning 


Die toekenning word gemaak vir die ondersteuning, ontwikkeling en toepass- 
ing van tegniese innovering in amateurradio in Suid-Afrika. Die ontvanger sal 
'n persoon wees wat die gebruik van tegnologie in amateurradio op klubvlak, 
nasionaal by skole of tersiëre opvoedkundige inrigtings bevorder het. 


NSN Radioamateur van die Jaar. 


Die toekenning word gemaak vir die ondersteuning en ontwikkeling van die 
amateurradiodienste in Suid-Afrika en nie vir individuele prestasies soos DXCC 
en ander operasionele toekennings of kompetisies nie. Die ontvanger sal `n 
persoon wees wat van sy tyd en kundigheid gegee het om Amateurradio in Suid- 
Afrika te bevorder. 


NSN amateurradio gemeenskapsdienstoekenning 


Jaarliks erken die Suid-Afrikaanse Amateurradio Ontwikkelingstrust `n amateur 
of groep radioamateurs vir diens aan die gemeenskap. 


Gemeenskapsdiens kan beteken hulp aan `n gestremde amateur, kommunikasie 
gedurende sportgeleenthede of 'n rampsituasie soos `n padongeluk of natuurlike 
rampe soos vloede, veldbrande of aardbewing. Nominasies word ingewag vir 
indiwidue of `n groep mense soos 'n radioklub of assosiasie. 


Besonderhede is beskikbaar op www.amateurradio.org.za. of vra 'n brosjure aan 
vanaf saardt@intekom.co.za. 


TARU 2011 KONFERENSIE IN AUGUSTUS ONTVANG `N STYWE 
DONASIE VANAF TWEE ZS-KLUBS 


Na afloop van verskeie geldinsamelingsprojekte die afgelope jaar het die 
Vaaldriehoek- en die Sasolburgradioklub besluit om R5 000 te skenk aan die 
SARL om te gebruik met die komende TARU 2011-kongres wat in Augustus by 
Sun City gaan plaasvind. 


Die organisasiekomitee, wat uit lede van beide klubs bestaan het, bedank elkeen 
vir hulle ondersteuning aan die afgelope 2011 Nasionale radiokonvensie wat hulle 
in die Vaaldriehoek aangebied het. 


NUWE 4 m METEOORSPREIDINGREKORD 


Om 04:18 UTC op 23 April het ZS1AGF en ZS6NK n @OSO op 70,20 MHZz oor 
n distansie van 1 527 KM gevoer, dus n verbetering van 179 km oor die vorige 
rekord van 1 348 km. 


ZS1AGF het n Icom 746 gebruik met n Spectrum frekwensieomsetter en n 5 
element YAGI. ZS6NK het n Yaesu FTS847 en n 9 element LFA YAGI vir die 
kontak gebruik. Veels geluk aan julle! 


KOMPETISIENUUS 


Voorlopige resultate (logs wat gepos is, is uitgesluit) vir die ZS3-naelloop is as 
volg: 


1ste ZS3SVD, Sian van Deventer 115 punte 2de ZS6OAPT, Pam Momberg 60 
punte 3de ZSISKR, beman deur ZS2CX 59 punte 


105 stasies het deelgeneem op 40 m foon en GG, slegs 11 logs en 2 kontrolelogs 
is ontvang. 


ZSASRK NEEM DIE EERSTE BEEN VAN DIE 80 METER O@SO- 
PARTYTJIE. 


Die drie uur lange kompetisie is op 7 April gehou met die doel om belangstelling 
in aktiwiteit op die 80 m-band te bevorder. Dit is slegs n foonkompetisie. Die 
Sasolburg Amateurradioklub het die kompetisie met 550 punte gewen. Hul 
klubstasie, ZSARK, is deur ZS4MP bedryf. Tweede plek is gedeel tussen ZS6XT 
en ZS1WC, albei met 510 punte. 57 radioamateurs het deelgeneem maar slegs 
13 logs is ingedien. Die tweede been sal op 6 Oktober 2011 gehou word. 


Die 7S4 Naelloop sal vanaf 14:00 tot 15:00 UTC op Sondag 22 Mei op die lug 
wees en dit is 'n foon- en GG-kompetisie in die 40 meterband. Hierdie is `n lekker 
geleentheid om kontakte tussen radioamateurs in die Vrystaat en radioamateurs 
in Suider-Afrika te bevorder. 


Op Woensdag 25 Mei word die derde SARL 80 m Klubkompetisie gehou en dit 
sal `n GG-kompetisie wees. Die kompetisie begin om 17:30 UTC en eindig om 
18:30 UTGO. 


Lees meer op bladsy 20 en 53 van die 2011 SARL-kompetisiehandboek. 
HEF VOORTPLANTINGSVOORSPELLING 


Hannes Coetzee, ZSGBZP, berig dat sonaktiwiteit op lae vlakke is. Tans is daar 
nie `n kans vir ernstige sonfakkels nie. Sonvlekke 1 208 en 1 210 is die hoofdis 
op die son se sigbare oppervlak. `n Klein nuwe sonvlek probeer om aan die 
Suid-Westelike kant van die son te vorm. Vir diegene wat hulle eie frekwensies 
voorspel, is die verwagte effektiewe sonvlektelling vir die week sowat 35. 


15 m is die beste keuse vir DX gevolg deur 20 m. 
Besoek gerus www.spaceweather.co.za vir meer inligting. 
DAGBOEK VAN GEBEURE 


21 Mei - SA AMSAT simposium by SARL NARS te Radiokop. 18-22 Mei - Volg 
Dayton Hamvention op W5KUB.com. 22 Mei - ZS4 naelloop vanaf 14:00 UTC 
tot 15:00 UTG foon en GG op 40 m 25 Mei Sluitingsdatum vir nominasies 
vir NSN-toekennings, besoek www.amateurradio.org.za. 25 Mei - SARL 80 m 
klubkompetisie 17:80 UTC tot 18:30 UTC 4 Junie - RTA in Port Elizabeth by 
Nelson Mandela Metropolitaanse Universiteit 18 Junie - kursus in programmer- 
ing in Windows in Gauteng. Bespreek by www.sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 


Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG wat 
om 10:00 SAT op 145,750 MHz in die Pretoria-gebied uitgesaai word, met her- 
leidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, 
klik op `'ARMT' en volg die skakels. `n Heruitsending vind Maandagaande 
om 18:30 SAT op 3 230 kHz plaas. Sentech borg die uitsendings op die nie- 
amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het. 73. /EX 


Ten einde u inskrywing op hierdie subskripsielys te verander of dit daarvan te 
verwyder, , gaan na www.sarl.org.za/members/admin/maildat.asp 


